Галоўнае ўпраўленне па адукацыі праводзіць адзіную дзяржаўную палітыку ў галіне адукацыі, ажыццяўляе кіраванне і кантроль за выкананнем заканадаўства ў галіне адукацыі і маладзёжнай палітыкі, каардынуе дзейнасць па гэтых напрамках іншых органаў дзяржаўнага падпарадкавання.

Асноўныя задачы Галоўнага ўпраўлення:

1) рэалізацыя дзяржаўнай палітыкі ў сферы адукацыі і аховы дзяцінства;

2) каардынацыя дзейнасці структурных падраздзяленняў гарадскіх і раённых выканаўчых камітэтаў (далей – гаррайвыканкамы), мясцовых адміністрацый раёнаў у гарадах (далей – мясцовых адміністрацый), якія ажыццяўляюць дзяржаўна-ўладныя паўнамоцтвы ў сферы адукацыі; арганізацый па пытаннях рэалізацыі функцый сістэмы адукацыі;

3) каардынацыя кадравага забеспячэння ўстаноў адукацыі;

4) арганізацыя сістэмы бесперапыннай адукацыі і ўзаемадзеяння адукацыйных устаноў рознага тыпу.

У адпаведнасці з ускладзенымі на яго задачамі Галоўнае ўпраўленне ажыццяўляе наступныя функцыі:

1) упраўляе падведамаснымі арганізацыямі, якія знаходзяцца ў абласной камунальнай уласнасці, акцыямі (долямі ў статутных фондах) гаспадарчых таварыстваў, а таксама маёмасцю, перададзенай у бязвыплатнае карыстанне недзяржаўным юрыдычным асобам;

2) забяспечвае сумесна са структурнымі падраздзяленнямі выканкамаў, мясцовых адміністрацый, якія ажыццяўляюць дзяржаўна-ўладныя паўнамоцтвы ў сферы адукацыі; установамі адукацыі, якія знаходзяцца ў рэспубліканскай уласнасці, функцыянаванне сістэмы адукацыі;

3) аналізуе стан і прагназуе развіццё сістэмы адукацыі Магілёўскай вобласці, вызначае патрэбы ва ўстановах адукацыі абласной камунальнай уласнасці;

4) у адпаведнасці з заканадаўствам Рэспублікі Беларусь зацвярджае статуты падведамасных арганізацый, маёмасць якіх знаходзіцца ў абласной камунальнай уласнасці;

5) каардынуе дзейнасць устаноў адукацыі па выкананні работ на аб’ектах капітальнага будаўніцтва і рамонту ўстаноў адукацыі, выкананні правілаў і нормаў аховы працы, пажарнай бяспекі, укараненні энергазберагальных тэхналогій, матэрыяльна-тэхнічным забеспячэнні і іншых функцыях, накіраваных на стварэнне належных умоў для забеспячэння адукацыйнага працэсу ва ўстановах адукацыі;

6) у межах сваёй кампетэнцыі каардынуе дзейнасць устаноў адукацыі незалежна ад ведамаснай прыналежнасці і формаў уласнасці ў адпаведнасці з дзяржаўнымі патрабаваннямі да выхавання і навучання дзяцей;

7) стварае сістэму аператыўнага інфармавання структурных падраздзяленняў выканкамаў, мясцовых адміністрацый, якія ажыццяўляюць дзяржаўна-ўладныя паўнамоцтвы ў сферы адукацыі; устаноў адукацыі аб інавацыйных працэсах у кіраванні сістэмай адукацыі;

8) забяспечвае навукова-метадычнае кіраўніцтва ўстаноў адукацыі і іншых арганізацый па пытаннях адукацыі і аховы дзяцінства на тэрыторыі Магілёўскай вобласці ў межах сваёй кампетэнцыі;

9) арганізуе і праводзіць алімпіяды, спартакіяды, конкурсы, злёты і іншыя мерапрыемствы для навучэнцаў і педагогаў, рыхтуе каманды і забяспечвае іх удзел у рэспубліканскіх мерапрыемствах;

10) арганізуе прыём грамадзян, разглядае іх звароты, прымае ва ўстаноўленым парадку па іх неабходныя меры;

11) праводзіць работу па падборы кадраў кіраўнікоў устаноў адукацыі; павышэнні кваліфікацыі і перападрыхтоўцы педагагічных і кіруючых кадраў і правядзенні іх атэстацыі;

12) вырашае пытанні ўзнагароджання работнікаў сістэмы адукацыі ў парадку, устаноўленым заканадаўствам Рэспублікі Беларусь.